Gribaša

Gribaša – kaimas Varėnos rajono savivaldybėje, 5 km į šiaurės vakarus nuo Dubičių, Dainavos girioje, prie Kaniavėlės upelio. Pro kaimą eina miško kelias Rudnia–Mantotai. Apylinkės pelkėtos.


 Etimologija 
Atsižvelgiant į senesnius užrašymus, atstatytina lietuviškesnė lytis *Grybošiai. Arba iš kažkokios pravardės, arba tiesiai iš žodžio grýbas.

 Istorija 

Gribaša (tada dar vadinta ir Kaniavėle) šaltiniuose minima nuo 1798 m. – pasak Kaniavos girininkijos inventoriaus čia buvo 1,75 valako žemės. 1850 m. buvo 6 kiemai, kuriuose gyveno Nedzveckai, Čaplikai, Marcevičiai, Matijoškos, Miškiniai.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

XIX a. pab. Gribaša buvo valstybinis kaimas Lydos apskrityje.

 Gyventojai 

Pagal lenkų valdžios 1921 m. atliktą surašymą kaime gyveno 69 žmonės, iš kurių 57 užsirašė lietuviais ir 12 lenkais.1921 m. Lenkijos gyventojų surašymo duomenys (lenk.)

 Šaltiniai 

Kategorija:Varėnos rajono savivaldybės gyvenvietės